INTUCH ถูกไปไหม
สิ่งที่อาจารย์เห็นมาเป็นเวลานาน และมักจะเกิดขึ้นในช่วงระยะเวลาหนึ่งเป็นประจำก็คือ หุ้นขนาดใหญ่มักมีช่วงเวลาที่ช็อกไปดื้อๆ ซึ่งมีหลายตัวแปรเข้ามาเกี่ยวข้องเยอะแยะไปหมด แต่ประเด็นที่ส่งผลอย่างจริงจังมีอยู่แค่ 2 เรื่องคือ นักลงทุนสถาบันทิ้ง กับผลประกอบการไม่ดี
23 ธ.ค. 2560

ตีแผ่บจ.ดัง
คุณบัณฑิต จากคลองสาน กรุงเทพฯ พูดถึงสถานการณ์ของหุ้น INTUCH หรือ บริษัท อินทัช โฮลดิ้งส์ จำกัด (มหาชน) ทำไมถึงดูไม่ค่อยดีเอาเสียเลย ทั้งที่หุ้นตัวนี้จ่ายปันผลอย่างสม่ำเสมอ มีอัตราการเติบโตที่ดีมาตลอด จู่ๆ วันนี้ทำไมถึงเลิกเล่นหุ้นตัวนี้ขึ้นมาดื้อๆ จึงอยากรู้ว่า เมื่อราคาหุ้นถูกขนาดนี้แล้ว น่าจะมีคนเข้ามาทยอยเก็บหุ้นไว้บ้าง อาจารย์คิดเหมือนกับผมไหมครับ
 
สิ่งที่อาจารย์เห็นมาเป็นเวลานาน และมักจะเกิดขึ้นในช่วงระยะเวลาหนึ่งเป็นประจำก็คือ หุ้นขนาดใหญ่มักมีช่วงเวลาที่ช็อกไปดื้อๆ ซึ่งมีหลายตัวแปรเข้ามาเกี่ยวข้องเยอะแยะไปหมด แต่ประเด็นที่ส่งผลอย่างจริงจังมีอยู่แค่ 2 เรื่องคือ นักลงทุนสถาบันทิ้ง กับผลประกอบการไม่ดี
ตรงนี้เป็นตัวแปรที่มีผลทำให้หุ้นเซถลาไปพอสมควร จึงต้องแยกแยะความน่าสนใจออกจากอนาคตที่เริ่มขมุกขมัว เพราะเป็นกุญแจสำคัญที่ทำให้นักลงทุนไม่คล้อยตามในบางเรื่องที่ไม่สมเหตุสมผล ซึ่งเป็นการเตือนสติเหล่าผู้เล่นได้เป็นอย่างดีครับ
ฉะนั้นการที่หุ้น INTUCH หรือ บริษัท อินทัช โฮลดิ้งส์ จำกัด (มหาชน) มีลักษณะอ่อนตัวลงมาเรื่อยๆ ย่อมอนุมานเรื่องที่เกิดมาจากนักลงทุนสถาบันไม่ค่อยปลื้ม จึงเทขายเป็นเวลาเกือบ 2 ปี ซึ่งเห็นได้จากกราฟราคาหุ้นเคลื่อนไหวในทิศทางอ่อนตัวค่อนข้างชัดเจน
แม้จะมีในบางจังหวะที่ถีบตัวขึ้นได้อย่างต่อเนื่อง สุดท้ายก็อ่อนตัวกลับไปเหมือนเดิม พร้อมกับทำท่าจะลงไปทำจุดต่ำสุดใหม่ตลอดเวลา แต่มีแรงช้อนซื้อเข้ามาประคองหุ้นตลอดเวลาเช่นกัน ส่งผลให้ทิศทางของหุ้นในภาพใหญ่ๆ เป็นการเคลื่อนตัวออกด้านข้างเป็นส่วนใหญ่

วันนี้ถึงต้องถามว่า นักลงทุนคิดอย่างไรกับผลประกอบการข้างต้น เพราะถ้ามองการซื้อขายในปี 58 ซึ่งเทรดกันบนค่า P/E 10.90 เท่า ส่วนปี 59 ซื้อขายบนค่า P/E 8.70 เท่า ขณะที่ปี 60 ซื้อขายบน P/E 15 เท่า มันสะท้อนให้เห็นว่า เสน่ห์ความน่าสนใจของหุ้นตัวนี้หดหายไปมากนะครับ
อาจารย์จึงขอย้ำอีกครั้งว่า หุ้นถูกไม่ได้หมายความว่า น่าลงทุนเสมอไป!
พร้อมกันนั้นต้องถามตัวนักลงทุนว่า มีความเชื่อเกี่ยวกับกำไรในอนาคตจะออกมาดีขนาดไหน?
หากมั่นใจสุดๆ จังหวะนี้คือโอกาสของการลงทุน..หากไม่มั่นใจ ก็รอดูสถานการณ์ไปก่อนครับ
ทั้งหมดเป็นเรื่องที่นักลงทุนต้องไปคิดกันเอาเองว่า คุ้มกับการลงทุนหรือเปล่า?
…

กราฟประกอบคอลัมน์ : Aspen, ราคาปิด ณ วันที่ 22 ธ.ค.60